Title: nnnn
Author: grencikova hana
Company: Pusr

40 - Protimonopolný  úrad  Slovenskej  republiky

 
N Á V R H
Z Á V E R E Č N É H O   Ú Č T U
Z A   R O K   2006

Predkladá:  Danica   P a r o u l k o v á 
                      predsedníčka  PMÚ SR	

Bratislava, apríl 2007 
O b s a h

1.   Správa o hospodárení kapitoly
 
	1.1. Súhrnná charakteristika rozpočtovej kapitoly a jej hospodárenia v roku 2006

1.1.1.  Charakteristika činnosti rozpočtovej kapitoly
1.1.2.  Zhodnotenie plnenia záväzných ukazovateľov rozpočtu kapitoly
1.1.3.  Rozpočtové opatrenia
        
1.2. Príjmy kapitoly
1.2.1. Príjmy kapitoly podľa ekonomickej klasifikácie
1.2.2. Prostriedky prijaté z rozpočtu EÚ

1.3.	Výdavky kapitoly
1.3.1. Výdavky kapitoly podľa ekonomickej klasifikácie
1.3.2. Výdavky kapitoly podľa funkčnej klasifikácie
1.3.3. Vyhodnotenie plnenia programovej štruktúry kapitoly
1.3.4. Výdavky kapitoly, kryté prostriedkami z rozpočtu EÚ

1.4.	Výsledok rozpočtového hospodárenia rozpočtovej kapitoly

1.5.	 Finančné operácie
1.5.1. Príjmové finančné operácie
1.5.2. Výdavkové finančné operácie

1.6.	 Zhodnotenie zamestnanosti

1.7.	 Zhodnotenie výsledkov kontrol

1.8.	 Zhodnotenie majetkovej pozície kapitoly

1.9.	 Majetkové účasti štátu v obchodných spoločnostiach

1.10.	Príspevkové organizácie v pôsobnosti kapitoly

2. Tabuľková časť 
Tabuľka č. 1   Celkový prehľad príjmov a výdavkov rozpočtovej kapitoly za rok 2006
Tabuľka č. 2   Výdavky rozpočtovej kapitoly podľa ekonomickej a funkčnej klasifikácie za 
		               rok 2006
Tabuľka č. 4   Záväzné ukazovatele rozpočtovej kapitoly za rok 2006
Tabuľka č. 7   Súvaha rozpočtových organizácií za rok 2006
1.	Správa o hospodárení kapitoly

1.1.	Súhrnná charakteristika rozpočtovej kapitoly a jej hospodárenia v roku 2006

1.1.1. Charakteristika činnosti rozpočtovej kapitoly

Protimonopolný úrad  Slovenskej republiky (ďalej len „PMÚ SR“ a „úrad“) je garantom fungovania hospodárskej súťaže na trhoch. Kompetencie úradu sú dané zákonom č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov  (ďalej len „zákon o ochrane hospodárskej súťaže“). Obmedzenie, alebo úplne eliminovanie súťažného tlaku môže byť spôsobené zmenami v štruktúre trhov, protisúťažnými praktikami podnikateľov, alebo niektorými opatreniami verejného sektora. Preto úrad robil preventívnu kontrolu štruktúry trhov cez kontrolu veľkých koncentrácií, zasahoval proti dohodám obmedzujúcim súťaž, zneužívaniu dominantného postavenia a reagoval aj na opatrenia skresľujúce súťaž zo strany orgánov štátnej správy a samosprávy (§39).

V roku 2006 úrad zasahoval vo všetkých uvedených oblastiach, zakázal koncentrácie, ktoré by  eliminovali konkurenčný tlak na definovaných relevantných trhoch, sankcionoval podnikateľov za uzatváranie kartelových dohôd a za zneužívanie dominantného postavenia. Úrad uložil právoplatné pokuty v celkovej výške 2 395 495 000,- Sk. Úrad týmto demonštroval, že nemieni tolerovať porušovanie zákona a vyslal jasný signál, že súťažné pravidlá sa musia dodržiavať. Na druhej strane sa úrad v rámci súťažnej advokácie snažil vysvetľovať aký význam má dodržiavanie konkurenčných pravidiel a reagovať aj na návrhy zákonov, resp. iných opatrení, ktoré deformovali konkurenčné podmienky. 

Úrad v tomto roku vydal 162 rozhodnutí, z ktorých 141 vydali prvostupňové orgány (odbor dohôd obmedzujúcich súťaž, odbor zneužívania dominantného postavenia, odbor koncentrácií a odbor legislatívno-právny a európskych záležitostí) a 21 druhostupňový orgán.  

Rozhodnutia úradu vydané za rok 2006					         	           

Počet rozhodnutí

Celkom

Koncentrácie

Zneužitie dominantného postavenia

Dohody obmedzujúce súťaž

Iné (napr. §39, pokuty za nepredloženie informácií, zmarenie inšpekcie,..)

1. stupeň | 141 | 54 | 4 | 17 | 66
2. stupeň | 21 | 0 | 8 | 3 | 10
Spolu | 162 | 54 | 12 | 20 | 76

Kvantitatívna stránka nie je jediným parametrom hodnotenia výstupov súťažného orgánu, ale dôležitá je aj kvalitatívna stránka výstupov úradu, teda včasný a úspešný zásah pri deformáciách trhu a efekty z nich plynúce pre súťaž a trhy. 

V snahe skvalitniť výstupy aj v roku 2006 úrad pokračoval v mapovaní rizikových sektorov z hľadiska konkurenčných podmienok. Zamestnanci úradu, zaradení do 12 špecializovaných pracovných skupín, vypracovali pre internú potrebu úradu sektorové štúdie, v ktorých sa zamerali na fungovanie trhov, možné súťažné riziká a existujúcu judikatúru, tak v Slovenskej republike ako aj v Európskej únii a iných krajinách.
 
Okrem samotnej ochrany hospodárskej súťaže sa úrad aktívne venoval súťažnej advokácii. PMÚ SR, ako aktívny pripomienkujúci subjekt, sa snažil pripomienkovať návrhy novej legislatívy s cieľom odstrániť regulačné bariéry pre vstup a pôsobenie na trhu. V roku 2006 predložil v piatich prípadoch zásadné pripomienky, ktoré smerovali k odstráneniu regulačných bariér a iných obmedzení hospodárskej súťaže. Úrad v snahe byť dôveryhodnou a transparentnou inštitúciou zintenzívnil komunikáciu s verejnosťou a prostredníctvom tlačových správ informoval o všetkých relevantných výstupoch úradu. Na Fakulte sociálnych a ekonomických vied Univerzity Komenského v Bratislave sa pod gesciou pracovníkov úradu realizovala výučba predmetu Súťažná politika.

V hodnotenom roku sa pracovníci úradu zapájali do činnosti viacerých pracovných skupín v rámci Európskej únie a zúčastňovali sa na medzinárodných súťažných fórach v rámci Medzinárodnej súťažnej siete (ICN), Európskej súťažnej siete (ECN), Organizácie pre hospodársku spoluprácu a rozvoj (OECD). 

Na transfer získaných skúsenosti z prístupových rokovaní s Európskou úniou bol zameraný pobyt zástupcov z ukrajinského Protimonopolného úradu. 

Pracovníci úradu sa v hodnotenom roku zúčastnili školenia pre získanie Európskeho vodičského preukazu na počítače (ECDL – European Computer Driving Licence) v oblasti počítačových zručností a informačných technológií, ktoré bolo spolufinancované Európskym sociálnym fondom. 

V roku 2006 úrad hospodáril s rozpočtom 56 225 tis. Sk. Výdavky úradu boli alokované do programu – Hospodárska súťaž. Kapitálové výdavky boli použité na financovanie na obstarávanie kapitálových aktív – nákup hmotného a nehmotného majetku. Z bežných výdavkov financoval úrad prevádzkovú činnosť – mzdy, platy a osobné vyrovnania, poistné a príspevok do poisťovní, nákup tovarov a služieb a bežné transfery. 

V budúcnosti bude prioritou úradu skvalitňovanie výstupov, zvyšovanie odborných schopností a kvalifikácie pracovníkov a posilňovanie advokačných aktivít. Vo verejnosti doposiaľ pretrváva istý deficit vo veci poznania spotrebiteľských práv a ich domáhania sa v súvislosti s porušovaním pravidiel hospodárskej súťaže. Za potrebnú považujeme aj  aktívnejšiu spoluprácu úradu so súdmi v prípadoch porušovania súťažných pravidiel. 

	1.1.2. Zhodnotenie plnenia záväzných ukazovateľov rozpočtu kapitoly

	Vládny návrh zákona o štátnom rozpočte na rok 2006 bol prerokovaný v orgánoch Národnej rady Slovenskej republiky a schválený dňa 13. decembra 2005 zákonom č. 655/2005.

	Ministerstvo financií Slovenskej republiky stanovilo prílohou listu č. MF/030040/2005-441 zo dňa 21. 12. 2005 rozpis záväzných ukazovateľov štátneho rozpočtu na rok 2006 pre Protimonopolný úrad Slovenskej republiky.

	V priebehu roka 2006 úrad hospodáril s finančnými prostriedkami štátneho rozpočtu a prostriedkami z rozpočtu Európskej únie v súlade s kritériami hospodárnosti a efektívnosti, v nadväznosti na hospodársku politiku štátu a legislatívne predpisy Slovenskej republiky, najmä na zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov, uznesenia vlády a metodické pokyny a usmernenia Ministerstva financií SR. 

	Výška schválených záväzných ukazovateľov bola v priebehu rozpočtového roka ovplyvnená rozpočtovými opatreniami.

	Výdavky kapitoly celkom boli na rok 2006 schválené v čiastke 56 106 tis. Sk a realizovanými rozpočtovými opatreniami boli upravené na 56 225 tis. Sk. Skutočné čerpanie bolo vo výške 54 754 tis. Sk. Oproti upravenému rozpočtu je to čerpanie na 97,4 % a schválenému rozpočtu na 97,5 %. Záväzný ukazovateľ nebol prekročený, bola zaznamená úspora v čiastke 1 471 tis. Sk.

	Mzdy, platy, služobné príjmy a ostatné osobné vyrovnania zo štátneho rozpočtu, zo spolufinancovania ŠR a z rozpočtu EÚ boli rozpočtované v čiastke 25 287 tis. Sk. Realizovaním rozpočtových opatrení boli upravené na 26 374 tis. Sk. Skutočné čerpanie predstavovalo čiastku 26 374 tis. Sk, čo je čerpanie na 100 % oproti upravenému rozpočtu a 104,2 % oproti schválenému rozpočtu. Čerpanie miezd, platov a ostatných osobných vyrovnaní u zamestnancov v štátnej službe bolo vo výške 23 039 tis. Sk a u zamestnancov pri výkone práce vo verejnom záujme predstavovalo čiastku 3 335 tis. Sk, čo je v súlade s upraveným ukazovateľom. Uvedený ukazovateľ bol dodržaný.

	Kapitálové výdavky boli schválené v čiastke 2 000 tis. Sk  a upravené na 1 400 tis. Sk. Čerpané boli v čiastke 1 386 tis. Sk na 99,0 % oproti upravenému rozpočtu a na 69,3 % oproti schválenému rozpočtu. V tomto ukazovateli bola vykázaná úspora 14 tis. Sk.

	1.1.3. Rozpočtové opatrenia

Čerpanie rozpočtových výdavkov v priebehu roka 2006 bolo ovplyvnené realizovanými rozpočtovými opatreniami. 

Rozpočtové opatrenia (R.O.) realizované na základe súhlasu a rozhodnutia Ministerstva financií SR

R.O. č. 1 -  povolené prekročenie limitu výdavkov 
Výdavky spolu o 800 tis. Sk, z toho kapitálové výdavky + 800 tis. Sk. 
Povoleným prekročením limitu výdavkov podľa § 8 ods. 6 a § 17 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákona o rozpočtových pravidlách“) sa malo zabezpečiť financovanie nákupu motorového vozidla pre štatutárneho zástupcu úradu zo zdrojov predchádzajúceho roka (kód 131).

R.O. č. 2 - viazanie rozpočtových prostriedkov
Výdavky spolu - 93 381, z toho bežné výdavky  - 93 381 Sk.
	Viazanie rozpočtových prostriedkov podľa § 18 zákona o rozpočtových pravidlách v nadväznosti na uznesenie vlády SR  č. 984 zo 14. decembra 2005 k správe o plnení multilicenčnej zmluvy Microsoft Enterprise Agreement pre štátnu správu a verejnú správu. Viazané prostriedky sú  zdrojom krytia pre povolené prekročenie limitu výdavkov v kapitole Ministerstva dopravy, pôšt a telekomunikácií SR na financovanie výdavkov spojených s plnením predmetnej zmluvy. 

R.O. č. 3 - povolené prekročenie limitu výdavkov
Výdavky spolu o 52 800 Sk, z toho mzdy, platy, služobné príjmy a ostatné osobné vyrovnania + 52 800 Sk.
	Zabezpečenie finančných prostriedkov na zvýšenie platov predstavených v politickej funkcii (zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov) v súvislosti so zverejnením dosiahnutej priemernej mesačnej nominálnej  mzdy zamestnanca v hospodárstve Slovenskej republiky za rok 2005  Štatistickým úradom SR.

R.O. č. 4 - povolené prekročenie limitu výdavkov 
Výdavky spolu o 979 tis. Sk, z toho mzdy, platy a ostatné osobné vyrovnania + 734 tis. Sk a poistné a príspevok zamestnávateľa do poisťovní + 245 tis. Sk. 
Zabezpečenie finančných prostriedkov na zvýšenie platov zamestnancov v súvislosti s uplatnením § 5 zákona č. 655/2005 Z. z. o štátnom rozpočte na rok 2006, nariadeniami vlády SR, ktorými sa upravujú stupnice platových taríf a platové tarify v súlade s uzatvorenými Kolektívnymi zmluvami vyššieho stupňa na rok 2006 a na realizáciu záverov služobného hodnotenia v súlade so zákonom č. 312/2001 Z. z. o štátnej službe a o zmene a doplnení niektorých zákonov v znení neskorších predpisov. Súčasne sa rozpočtovým opatrením zabezpečili prostriedky na poistné a príspevok zamestnávateľa do poisťovní.

R.O. č. 5 - viazanie rozpočtových prostriedkov
Výdavky spolu - 1 078 tis. Sk, z toho kapitálové výdavky - 600 tis. Sk a bežné výdavky  – 478 tis. Sk.
Viazanie rozpočtových prostriedkov kapitoly na základe uznesenia vlády SR č. 686 z 9. 8. 2006 a list MF SR č. MF/021227/2006-441.
R.O. č. 6 - povolené prekročenie limitu výdavkov
Výdavky spolu o 329 032 Sk, z toho bežné výdavky + 329 032 Sk.
	Rozpočtové opatrenie bolo vykonané na základe žiadosti Ministerstva práce, sociálnych vecí a rodiny SR č. 23187/06-IV/3 PJ zo dňa 28. septembra 2006 na financovanie projektov 2.1. JPD Cieľ 3 medzirezortného podprogramu 06GOR Aktívna politika trhu práce a zvýšenie zamestnanosti – PMÚ SR, prvok 06G06 01 Stimulovanie a skvalitňovanie vzdelávania pre potreby zamestnávateľov a podnikateľského sektora – PMÚ SR v celkovej sume 329 032 Sk, z toho zdroj 1361 – Európsky sociálny fond v sume 164 516 Sk a zdroj 1362 – spolufinancovanie v sume 164 516 Sk.

R.O. č. 7 - viazanie rozpočtových prostriedkov kapitoly
Výdavky spolu - 800 tis. Sk, z toho kapitálové výdavky – 800 tis. Sk.
	Viazanie prostriedkov v rámci programu 084 – Hospodárska súťaž, ktoré budú použité v nasledujúcom rozpočtovom roku. Prostriedky budú použité na zabezpečenie služobného motorového vozidla pre štatutárneho zástupcu.

R.O. č. 8 – povolené prekročenie limitu výdavkov
Výdavky spolu bez zmeny, z toho mzdy, platy, služobné príjmy a ostatné osobné vyrovnania + 300 tis. Sk a kategória Tovary a služby  - 300 tis. Sk.
	Zvýšenie limitu výdavkov na mzdy, platy, služobné príjmy a OOV na vyššie ohodnotenie zamestnancov úradu v súvislosti s výkonom vysoko odborných činností v právnej a ekonomickej činnosti. Povolené prekročenie limitu výdavkov presunom výdavkov z kategórie 630 – Tovary a služby v rámci výdavkov kapitoly.

R.O. č. 9 – viazanie rozpočtových prostriedkov kapitoly
Výdavky spolu - 70 299,60 Sk, z toho bežné prostriedky  - 70 299,60 Sk.
	Viazanie bežných výdavkov v rámci programu 084 – Hospodárska súťaž, ktoré budú použité v nasledujúcom rozpočtovom roku. V zmysle § 8 zákona o rozpočtových pravidlách sa viažu záväzné ukazovatele štátneho rozpočtu na rok 2006. Po úhrade faktúr za školenie ECDL Start ostala nevyčerpaná čiastka účelových zdrojov medzirezortného programu 06GOR, prvku 06GOR 01 – Stimulovanie a skvalitňovanie pre potreby zamestnávateľov v celkovej sume 70 299,60 Sk, z toho spolufinancovanie kód zdroja 1362 – 35 149,80 Sk a prostriedky z rozpočtu EÚ kód zdroja 1361 – 35 149,80 Sk.
  
Rozpočtové opatrenia vykonané v právomoci  PMÚ SR
	
V priebehu roka úrad realizoval aj úpravy rozpočtu v súlade s kompetenciami správcu rozpočtovej kapitoly.
Rozpočet a čerpanie výdavkov  po rozpočtových opatreniach
                                                                                                                           
	Ukazovateľ                                               Schválený    Upravený        Čerpanie
         v tis. Sk                                                     rozpočet       rozpočet          rozpočet
                 
	         Výdavky kapitoly spolu                           56 106           56 225             54 754                        
          z toho:
          700 - Kapitálové výdavky                         2 000             1 400               1 386
          
          600 – Bežné výdavky                               54 106           54 825             53 368	
          v tom:
          /610/ - mzdy, platy a ost. osob. vyr.          25 287           26 374             26 374
          /620/ - príspevky do ZP, SP, NÚP              8 722             8 967               8 755
          /630/ - tovary a ďalšie služby                    19 712           19 099             18 044                                       
          /640/ - bežné transfery			    385                385                  195	         

1.2. Príjmy kapitoly

Kapitola PMÚ SR dosiahla príjmy vo výške 66 351 tis. Sk aj napriek tomu, že nemá rozpočtované príjmy. Ide o príjmy patriace do kategórie náhodných a doplnkových príjmov, ktoré úrad dosiahol udelením pokút za porušenie ustanovení zákona o ochrane hospodárskej súťaže. V porovnaní s rokom 2005 boli dosiahnuté príjmy vyššie o 25 561 tis. Sk.

1.2.1. Príjmy kapitoly podľa ekonomickej klasifikácie

Štruktúra dosiahnutých príjmov:

222 – Pokuty a penále							66 173 tis. Sk
z toho:  pokuty                                  					65 854 tis. Sk 
penále                                                           			     319 tis. Sk

292 – Ostatné príjmy 							     178 tis. Sk 

Príjmy celkom        	                  					66 351 tis. Sk

	Administratívne poplatky a iné poplatky a platby za porušenie predpisov – pokuty a penále boli vo výške 66 173 tis. Sk. Ostatné príjmy vo výške 178 tis. Sk predstavovali refundácie, dobropisy a vratky.

1.2.2. Prostriedky prijaté z rozpočtu EÚ 

Kapitola PMÚ SR v rozpočtovom roku 2006 nemala granty a transfery, preto sa táto časť nehodnotí.

1.3. Výdavky kapitoly

Výdavky kapitoly celkom boli na rok 2006 schválené v čiastke 56 106 tis. Sk a realizovanými rozpočtovými opatreniami boli upravené na 56 225 tis. Sk. Skutočné čerpanie bolo 54 754 tis. Sk, oproti upravenému rozpočtu je to čerpanie na 97,4 % a oproti schválenému na 97,5 %.

Vo výdavkoch kapitoly celkom sú zahrnuté aj výdavky čerpané na projekt „Vzdelávanie zamestnancov Protimonopolného úradu SR za účelom získania osvedčenia ECDL Štart“. Projekt bol schválený 4. mája 2006 s dobou realizácie od 1. augusta 2006 do 31. 1. 2007 vo výške 822 580 Sk. Poskytnutý nenávratný finančný príspevok sa skladá z príspevku z Európskeho sociálneho fondu v čiastke 411 290 Sk a z príspevku zo štátneho rozpočtu v tej istej čiastke. Z príspevku bola zatiaľ čerpaná čiastka vo výške 259 tis. Sk. Zvyšná čiastka projektu bude zúčtovaná v roku 2007. 

 	V porovnaní s rokom 2005 boli výdavky kapitoly celkom za rok 2006 vyššie o 6 442 tis. Sk. Zvýšenie bolo ovplyvnené najmä zvýšením ukazovateľa mzdy, platy, služobné príjmy a ostatné osobné vyrovnania o 3 598 tis. Sk, jednak v súvislosti so zvýšením tarifných platov na základe nariadenia vlády a jednak pri tvorbe rozpočtu na rok 2006 bola rozpočtovaná vyššia priemerná mzda na zamestnanca. Zo zvýšenia mzdových prostriedkov vyplýva aj zvýšenie poistného a príspevku zamestnávateľa do poisťovní za rok 2006 o 1 503 tis. Sk. Vyššie čerpanie bolo aj v kategórii tovary a služby o sumu 885 tis. Sk, čo súviselo najmä s uskutočnením vyššieho počtu zahraničných pracovných ciest, s postupným vymieňaním kancelárskeho nábytku a zvýšením výdavkov na dopravné. Na druhej strane úrad znížil výdavky vynaložené na poštové a telekomunikačné služby a na rutinnú a štandardnú údržbu. Kapitálové výdavky v roku 2006 boli vyššie oproti roku 2005 o 316 tis. Sk. 

Časové čerpanie rozpočtových zdrojov

	Rovnomernosť čerpania výdavkov kapitoly v priebehu roka bola jednak ovplyvnená čerpaním kapitálových výdavkov – výškou  kapitálového výdavku a jednak vyplatenými mzdovými prostriedkami na hmotnú zainteresovanosť zamestnancov úradu.
	
V prvom štvrťroku boli výdavky kapitoly celkom čerpané na 15,6 %, čo je najnižšie čerpanie za celý rok. V uvedenom štvrťroku boli kapitálové výdavky čerpané minimálne na 1,7 % a v mzdových prostriedkoch sú čerpané len dve vyúčtovania miezd, čo súvisí aj s nižším čerpaním poistného a príspevkov do poisťovní.

	V druhom štvrťroku boli výdavky kapitoly celkom čerpané na 25,5 %. V danom štvrťroku boli  kapitálové výdavky realizované na 12,4 %.
	
	V treťom štvrťroku boli výdavky kapitoly celkom čerpané na 22,2 %. Čerpanie kapitálových výdavkov bolo na 19,6 %.

	V poslednom štvrťroku boli výdavky kapitoly čerpané na 34,1 %. Vyššie čerpanie súviselo s čerpaním kapitálových výdavkov na 65,3 % a s vyplatením odmien zamestnancom úradu. Vyšším čerpaním mzdových prostriedkov boli zvýšené aj výdavky na poistné a príspevky do poisťovní.

1.3.1. Výdavky kapitoly podľa ekonomickej klasifikácie

600 - Bežné výdavky boli schválené v čiastke 54 106 tis. Sk, po realizovaných  rozpočtových opatreniach, boli upravené na 54 825 tis. Sk. Skutočné čerpanie predstavovalo čiastku 53 368 tis. Sk, oproti upravenému rozpočtu je to čerpanie na 97,3 % a oproti schválenému 98,6 %. 

V bežných výdavkoch je zahrnutá aj čiastka vo výške 259 tis. Sk, čerpaná na realizáciu projektu „Vzdelávanie zamestnancov Protimonopolného úradu SR za účelom získania osvedčenia ECDL Štart“ (ďalej len „projekt“).
z toho:
610 - Mzdy, platy, služobné príjmy a ostatné osobné vyrovnania boli rozpočtované v čiastke 25 287 tis. Sk. Realizovaním rozpočtových opatrení (tri rozpočtové opatrenia)   boli zvýšené v absolútnej čiastke na 26 373 800  Sk a v tejto čiastke boli aj čerpané (100% čerpanie). Nakoľko výsledky vo výkazoch sa vedú v tisícoch, čiastka je zaokrúhlená na 26 374 tis. Sk.  

Štruktúra čerpania:

611 -  Tarifný plat  					15 011 tis. Sk
612 -   Príplatky 			       		  6 246 tis. Sk
          	613 -   Náhrada za pracovnú pohotovosť 	                   19 tis. Sk
          	614 -   Odmeny 				              4 772 tis. Sk
          	615 -   Ostatné osobné vyrovnania		                 326 tis. Sk
          	      
          	S p o l u:						26 374 tis. Sk

Limity  miezd vo výške 23 039 tis. Sk pre zamestnancov štátnej služby a zamestnancov vo verejnom záujme v čiastke 3 335 tis. Sk boli dodržané. Celkový priemerný plat na zamestnanca dosiahol výšku 32 888 Sk. 

	620 – Poistné a príspevok zamestnávateľa do poisťovní boli rozpočtované v čiastke 8 722 tis. Sk a upravené na 8 967 tis. Sk. Čerpanie predstavuje čiastku 8 755 tis. Sk, čo je 97,6 % oproti upravenému a 100,3 % oproti schválenému rozpočtu.

630 – Tovary a služby boli rozpočtované v čiastke 19 712 tis. Sk, rozpočtovými opatreniami boli upravené na 19 099 tis. Sk. Čerpanie bolo vo výške 18 044 tis. Sk, čo je  94,5 % z upraveného a 91,5 % zo schváleného rozpočtu. V Tovaroch a službách je zahrnutá aj čiastka na realizáciu projektu vo výške 259 tis. Sk.

v tom:

631 – Cestovné náhrady
  
Finančné prostriedky boli čerpané v celkovej výške 1 994 tis. Sk, z toho na tuzemské pracovné cesty pripadá čiastka 61 tis. Sk a na zahraničné pracovné cesty čiastka 1 933 tis. Sk. Cesty boli uskutočnené v súvislosti so zabezpečovaním úloh v oblasti ochrany hospodárskej súťaže.

	V rámci tuzemských pracovných ciest boli uskutočnené inšpekcie vo firmách, kde bolo podozrenie z porušovania ustanovení zákona o ochrane hospodárskej súťaže.

Protimonopolný úrad SR má zastúpenie vo viacerých európskych a medzinárodných súťažných organizáciách a združeniach. Najvýznamnejšie z pomedzi nich, v ktorých je úrad členom, sú Medzinárodná súťažná sieť (ICN - International Competition Network), Európska súťažná sieť (ECN - European Competition Network), Európske súťažné orgány (ECA – European Competition Authorities) či Asociácia súťažných ekonomík (ACE - Association of Competition Economics). Zároveň úrad vyvíja aktivity v rámci Organizácie pre hospodársku spoluprácu a rozvoj (OECD - Organisation for Economic Co-operation and Development) vo Výbore pre hospodársku súťaž. V roku 2006 pracovníci úradu absolvovali 49 pracovných ciest, kde participovali na práci pracovných skupín  a zúčastnili sa odborných konferencií zameraných na súťažnú politiku a jej aplikáciu.

Najvyšší počet zahraničných pracovných ciest (22) súvisel s účasťou zamestnancov úradu na zasadnutiach v orgánoch Európskej únie v Bruseli. Na pravidelných zasadnutiach pracovných skupín a Výboru OECD pre hospodársku súťaž v Paríži sa úrad zúčastnil štyrikrát, na workshopoch venujúcich sa súťažnej problematike trikrát, na konferenciách šesťkrát, na stretnutiach ECA  štyrikrát,  ako aj na ďalších odborných seminároch, zasadnutiach a stážach. 

632 – Energie, voda a komunikácie

Finančné prostriedky boli čerpané v celkovej čiastke 624 tis. Sk, hlavne na zabezpečenie úhrad telefónnych a faxových poplatkov, poštové a kuriérske služby,  koncesionárske televízne a rozhlasové poplatky. 

633 – Materiál 

Finančné prostriedky boli čerpané v celkovej čiastke 2 538 tis. Sk a boli použité na interiérové vybavenie úradu kancelárskym nábytkom (823 tis. Sk), výpočtovú a telekomunikačnú  techniku (567 tis. Sk, v tom 2 tis. Sk na projekt), na prevádzkové stroje (175 tis. Sk), na všeobecný materiál potrebný k činnosti úradu - kancelárske potreby, xerografický papier, tonery a pod. (453 tis. Sk), na nákup nehmotného majetku (194 tis. Sk), odborných kníh a časopisov (236 tis. Sk) a na reprezentačné účely (90 tis. Sk).  

634 – Dopravné

Finančné prostriedky v celkovej čiastke 751 tis. Sk boli použité na úhrady pohonných hmôt, olejov a kvapalín, na servis v súvislosti s údržbou a opravami motorových vozidiel, na diaľničné známky, parkovacie karty a na zákonné a havarijné poistenie služobných vozidiel.

635 – Rutinná a štandardná údržba
          
Finančné prostriedky v čiastke 348 tis. Sk boli použité hlavne na údržbu výpočtovej techniky a kopírovacích strojov, na údržbu nábytku a kancelárskych priestorov.   

636 – Nájomné za prenájom

Finančné prostriedky boli čerpané v celkovej čiastke 9 304 tis. Sk na úhradu nájomného za prenájom kancelárskych priestorov, parkovacích miest a rohožiek.

637 – Služby

Finančné prostriedky boli čerpané v celkovej čiastke 2 485 tis. Sk, boli použité na školenia a kurzy zamestnancov (493 tis. Sk, v tom 244 tis. Sk na projekt), na propagáciu, reklamu a inzerciu (25 tis. Sk, v tom 6 tis. Sk na projekt), na všeobecné služby (280 tis. Sk), špeciálne služby (20 tis. Sk), na odborné posudky (82 tis. Sk), na poplatky (51 tis. Sk),  na prídel do sociálneho fondu (313 tis. Sk), na stravovanie zamestnancov (756 tis. Sk), na poistné (17 tis. Sk), na vyrovnanie kurzových rozdielov (9 tis. Sk), na odmeny na základe dohôd o vykonaní práce a za práce vykonané mimo pracovný pomer pre členov Rady Protimonopolného úradu SR (439 tis. Sk, v tom 6 tis. Sk na projekt). 

640 – Bežné transfery 

Na rok 2006 boli rozpočtované v čiastke 385 tis. Sk. Čerpanie predstavovalo čiastku 195 tis. Sk. Finančné prostriedky boli použité na odstupné pre zamestnanca, s ktorým bol rozviazaný pracovný pomer, na odchodné pri príležitosti odchodu zamestnanca do starobného dôchodku a na nemocenské dávky počas prvých desiatich dní práceneschopnosti zamestnancov úradu.

700 – Kapitálové výdavky 

Na rok 2006 boli schválené v čiastke 2 000 tis. Sk, určené na nákup kapitálových aktív nasledovne: 

710  -  Obstarávanie kapitálových aktív				2 000 tis. Sk
z toho:
711   - Nákup pozemkov a nehmotných aktív			   250 tis. Sk
713  -  Nákup strojov, prístrojov a zariadení                        	   750 tis. Sk
714  -  Osobné automobily					1 000 tis. Sk        

V roku 2006 boli realizované v kapitálových výdavkoch tri rozpočtové opatrenia, ktorými bol upravený rozpočet na 1 400 tis. Sk. Skutočné čerpanie predstavuje čiastku 1 386 tis. Sk, čo je čerpanie na 99 % z upraveného a 69,3 % zo schváleného rozpočtu.
 
Ministerstvo financií SR na žiadosť úradu schválilo výnimku z časového použitia finančných zdrojov v roku 2005 v sume 800 tis. Sk presunom na rok 2006. Tieto prostriedky boli plánované na  zakúpenie služobného motorového vozidla pre štatutárneho zástupcu. Nakoľko ďalším rozpočtovým opatrením boli kapitálové výdavky znížené o 600 tis. Sk a zo zostávajúcich kapitálových prostriedkov sa museli zabezpečiť iné nevyhnutné výdavky, už nezostala dostatočne vysoká čiastka na obstaranie predmetného vozidla. Preto úrad požiadal ďalším rozpočtovým opatrením o presun tejto čiastky 800 tis. Sk na rok 2007, čo MF SR schválilo.  

Prostriedky boli použité na zakúpenie knižničného programu (136 tis. Sk), na zakúpenie licencií (267 tis. Sk), interiérového vybavenia (65 tis. Sk), výpočtovej techniky (613 tis. Sk), rozmnožovacích strojov (107 tis. Sk) a špeciálneho forenzného systému (198 tis. Sk). 	

1.3.2. Výdavky kapitoly podľa funkčnej klasifikácie

Protimonopolný úrad SR mal výdavky podľa funkčnej klasifikácie čerpané pod číselným kódom 04.1.1.4. Protimonopolný úrad SR a výdavky čerpané na realizáciu projektu „Vzdelávanie zamestnancov Protimonopolného úradu SR za účelom získania Osvedčenia ECDL Štart“, boli zaradené pod číselný kód 04.1.2. Všeobecná pracovná oblasť.                         

04	EKONOMICKÁ OBLASŤ
04.1.      Všeobecná ekonomická, obchodná a pracovná oblasť
04.1.1    Všeobecná ekonomická a obchodná oblasť
    	        04.1.1.4  Protimonopolný úrad Slovenskej republiky

04.1.2.	Všeobecná pracovná oblasť

   
     		     	                	  Schválený     Upravený     Čerpanie   % k uprav.
	/v tis. Sk/		        	    rozpočet       rozpočet            2006     rozpočtu 2006                
     
   04    Ekonomická oblasť	      	   56 106 	56 225		54 754 		97,4
   04.1 Všeob. ekonom., obchod.
           a pracovná oblasť                    56 106  	56 225		54 754		97,4
   04.1.1 Všeob. ekon. a obchod.
	       Oblasť		         	    56 106	55 966		54 495		97,4
   04.1.2 Všeobecná pracovná
              oblasť			         -	        	     259	    	     259	           100,0
		 	
   Rozpočet celkom	          	       	    56 106	56 225		54 754	            97,4

1.3.3. Vyhodnotenie plnenia programovej štruktúry

Kód kapitoly:           	40 – Protimonopolný úrad SR

Názov programu:      	Hospodárska súťaž

Trvanie programu:    	Neohraničený 

Zámer programu:      	Vytvoriť podmienky pre ochranu a podporu hospodárskej súťaže

Počet cieľov:             	3

     - Cieľ č.1 	Zabezpečiť elimináciu činností a konaní obmedzujúcich súťaž vyriešením 30%   
      			prípadov z celkového počtu riešených v roku 2006

            	Merateľný ukazovateľ:		percento vyriešených prípadov 
            	Merná jednotka: 		30%
            	Skutočnosť :  			celkový počet prípadov		204
					počet vyriešených		149
					% vyriešených			 73 %

	Odbor zneužívania dominantného postavenia v sledovanom období riešil 86 prípadov, z ktorých ukončil 55, Odbor dohôd obmedzujúcich súťaž riešil 65 prípadov a ukončil 46 a Odbor koncentrácií riešil 53 prípadov a vyriešil 48.  	

- Cieľ č.2	Zabezpečiť presadzovanie súťažnej advokácie odstraňovaním administratívnych bariér konkurenčného prostredia.

            	Merateľný ukazovateľ: 		Počet stanovísk PMÚ SR 
            	Merná jednotka :		5 stanovísk
Skutočnosť: 			5 stanovísk

	Úrad zabezpečil presadzovanie súťažnej advokácie odstránením administratívnych bariér v počte päť zásadných stanovísk k materiálom :

-	Návrh analýzy komplexného systému verejného obstarávania, evidencie a repasácie počítačov vo verejnej správe;
-	Návrh zákona, ktorým sa mení zákon č. 657/2004 Z. z. o tepelnej energetike;
-	Návrh na zrušenie úlohy z Plánu legislatívnych úloh vlády Slovenskej republiky na rok 2004, ktorou mala byť zrušená úloha pre Ministerstvo kultúry SR predložiť na rokovanie vlády návrh zákona o Tlačovej agentúre Slovenskej republiky;
-	Návrh zákona o založení akciovej spoločnosti Lesy Slovenskej republiky;
-	Návrh zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach.

- Cieľ č. 3	V roku 2006, 12-krát uverejniť v Obchodnom vestníku SR začaté konania a právoplatné rozhodnutia o uplatňovaní zákona o ochrane hospodárskej súťaže.

            	Merateľný ukazovateľ: 		počet zverejnení
            	Merná jednotka: 		12 - krát
            	Skutočnosť: 			20 - krát
            	
PMÚ SR v Obchodnom vestníku 20 – krát zverejnil právoplatné rozhodnutia.

	Na uvedený program bola rozpočtovaná čiastka 56 106 tis. Sk, rozpočtovými opatreniami upravená na 55 966 tis. Sk a plnenie bolo vo výške 54 495 tis. Sk.

	V priebehu roka bola programová štruktúra kapitoly Protimonopolného úradu SR doplnená o podprogram 06G0R Aktívna politika trhu práce a zvýšenie zamestnanosti – PMÚ SR a o prvok 06G0R01 Stimulovanie a skvalitňovanie vzdelávania pre potreby zamestnávateľov a podnikateľského sektora. Gestorom podprogramu bolo Ministerstvo práce, sociálnych vecí a rodiny SR.    

Kód podprogramu :		06G0R
Názov podprogramu :		Aktívna politika trhu práce a zvýšenie zamestnanosti – PMÚ SR
Kód prvku :	06G0R01
Názov prvku :	Stimulovanie a skvalitňovanie vzdelávania pre potreby zamestnávateľov a podnikateľského sektora.

- Cieľ		Zabezpečiť absolvovanie vzdelávania zamestnancov za účelom získania osvedčenia ECDL Štart v roku 2006.

Merateľný ukazovateľ:	Počet zamestnancov zúčastniacich sa vzdelávania
	Merná jednotka :	50
	Skutočnosť :		60

	V roku 2006 absolvovalo vzdelávanie 60 zamestnancov za účelom získania osvedčenia ECDL Štart.
	Na uvedený podprogram bol upravený rozpočet vo výške 259 tis. Sk a plnenie bolo vo výške 259 tis. Sk.

1.3.4. Výdavky kapitoly, kryté prostriedkami z rozpočtu EÚ

Vo výdavkoch kapitoly celkom sú zahrnuté aj výdavky čerpané na projekt „Vzdelávanie zamestnancov Protimonopolného úradu SR za účelom získania osvedčenia ECDL Štart“. Projekt bol schválený 4. mája 2006 s dobou realizácie od 1. augusta 2006 do 31. 1. 2007 vo výške 822 580 Sk. Poskytnutý nenávratný finančný príspevok sa skladá z príspevku z Európskeho sociálneho fondu v čiastke 411 290 Sk a z príspevku zo štátneho rozpočtu v tej istej čiastke. Z príspevku bola zatiaľ čerpaná čiastka vo výške 259 tis. Sk, z toho z Európskeho sociálneho fondu 129 tis. Sk. Zvyšná čiastka projektu bude zúčtovaná v roku 2007.  

1.4. Výsledok rozpočtového hospodárenia rozpočtovej kapitoly

V tis. Sk

Text

Schválený
Rozpočet

Upravený
Rozpočet

Skutočnosť

1 | 2 | 3 | 4
Príjmy spolu | - | - | 66 351
z toho: prijaté z rozpočtu EÚ | - | - | -
Výdavky spolu : | 56 106 | 56 225 | 54 754
z toho: kryté prostried. EÚ | - | 129 | 129
Saldo príjmov a výdavkov | - 56 106 | - 56 225 | 11 597
z toho: z prostr. EÚ | | - 129 | -  129

Kapitola PMÚ SR nemala rozpočtované príjmy. Príjmy, ktoré úrad dosiahol, patria do príjmov doplnkových a náhodných. Ide o administratívne poplatky a iné poplatky a platby za porušenie predpisov – pokuty a penále a ostatné príjmy, ktoré predstavovali refundácie, dobropisy a vratky.

Vo výdavkoch kapitola vykázala úsporu vo výške 1 471 tis. Sk. Úspora sa týkala najmä kategórie Tovary a služby, kde jednotlivé položky neboli čerpané na 100 %.

Saldo príjmov a výdavkov predstavuje čiastku 11 597 tis. Sk.

1.5. Finančné operácie

	Kapitola PMÚ SR má tri mimorozpočtové účty: Účet cudzích prostriedkov, Sociálny fond a Devízový účet.  

	Účet cudzích prostriedkov 

	Počiatočný stav	 k 1. 1. 2006			4 373 tis. Sk
	Príjem						6 713 tis. Sk
	Výdavky					7 871 tis. Sk
	Konečný stav k 31. 12. 2006			3 215 tis. Sk 

Príjem sa skladá zo správnych poplatkov v čiastke 3 601 tis. Sk, z prevodu miezd, dohôd, jubilejnej odmeny, dopravného zo Sociálneho fondu a odvodov do poisťovní za december 2006 vo výške 3 108 tis. Sk a z nedaňového príjmu v sume 4 tis. Sk.

Výdavky boli použité na:
-	vyplatené mzdy zamestnancom za december 2005 v čiastke 2 290 tis. Sk, 
-	odvody do poisťovní za december 2005 vo výške 1 012 tis. Sk, 
-	odvod správnych poplatkov Daňovému úradu II vo výške 4 314 tis. Sk, 
-	vyplatené odmeny na základe dohôd o vykonaní práce za mesiac december 2005 vo výške 112 tis. Sk,
-	vratku odhadom prevedených prostriedkov na odvody do poisťovní vo výške 56 tis. Sk,
-	odvod nevyčerpaných kapitálových výdavkov vo výške 84 tis. Sk,
-	vyplatené nemocenské dávky za december 2005 vo výške 3 tis. Sk.

Sociálny fond

Počiatočný stav	 k 1. 1. 2006			  85 tis. Sk
	Príjem						313 tis. Sk
	Výdavky					253 tis. Sk
	Konečný stav k 31. 12. 2006			145 tis. Sk

	Príjem predstavuje tvorbu Sociálneho fondu za rok 2006 a vyrovnanie za rok 2005 podľa zákona č. 152/1994 Z. z. o sociálnom fonde a o zmene a doplnení zákona č. 286/1992 Zb. o daniach z príjmov v znení neskorších predpisov.

	Výdavky boli použité na :

-	stravovanie zamestnancov vo výške 132 tis. Sk,
-	dopravu vo výške 102 tis. Sk,
-	jubilejné odmeny vo výške 14 tis. Sk,
-	sociálnu výpomoc vo výške 5 tis. Sk.

Devízový účet

Počiatočný stav	 k 1. 1. 2006			252 tis. Sk
	Príjem						   9 tis.  Sk
	Výdavky					  31 tis. Sk
	Konečný stav k 31. 12. 2006			230 tis. Sk

	Príjem a výdavky na devízovom účte predstavujú vyrovnanie kurzových rozdielov.

1.5.1. Príjmové finančné operácie  - nehodnotí sa.

1.5.2. Výdavkové finančné operácie  - nehodnotí sa.

1.6. Zhodnotenie zamestnanosti

	Stav zamestnancov v priebehu roka nepriaznivo ovplyvňovala fluktuácia zamestnancov, ako i odchod žien na materské dovolenky. Z počtu 70 zamestnancov požiadalo 15 o skončenie pracovného pomeru. Napriek vyhláseným trom výberovým konaniam sa podarilo doplniť stav iba o 7 zamestnancov. Na jedno výberové konanie sa dokonca neprihlásil žiaden záujemca. Takto v priebehu roka poklesol celkový stav medziročne na 62 zamestnancov. Okrem odchodov zamestnancov, eviduje úrad tiež 6 žien na materskej a rodičovskej dovolenke a 1 zamestnankyňu mimo činnej služby z dôvodu nasledovania manžela do zahraničia. Tento stav sa nepriaznivo prejavuje v stabilizácii zamestnancov, keď cca 34 % zamestnancov pracuje na úrade menej ako 3 roky. Vo vykonaných prieskumoch fluktuácie sa najčastejšie poukazuje na nesúlad medzi vysokými pracovnými požiadavkami, osobným  nasadením pri rokovaniach s účastníkmi konaní ako i požiadavkou na náročné samostatné rozhodovanie i v styku s orgánmi EÚ a finančným ohodnotením. Napriek čiastočne zlepšujúcej sa zárobkovej úrovni, pretrváva pocit nízkeho finančného ocenenia práce.

	Na rok 2006 bol schválený počet zamestnancov 80 osôb, z toho 65 štátnych zamestnancov a 15 zamestnancov pre výkon práce vo verejnom záujme.

Priemerný prepočítaný stav zamestnancov bol 66 osôb, z toho štátnych  zamestnancov 52 a vo verejnom záujme 14. Fyzický stav k 31. 12. 2006 bol 62 osôb. 

1.7. Zhodnotenie výsledkov kontrol

	V roku 2006  bola na úrade vykonávaná len vnútorná kontrola a to na základe zákona č. 10/1996 Z. z. o kontrole v štátnej správe a zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov. Vykonanou kontrolou neboli zistené závažné porušenia hospodárenia s prostriedkami štátu.

1.8. Zhodnotenie majetkovej pozície kapitoly

	Pohľadávky z pokút a penále

	Celkový stav pohľadávok vyplývajúci z pokút a penále k 31. 12. 2006  bol vo výške 
2 394 164 tis. Sk, z toho pohľadávky z pokút 2 388 535 tis. Sk a pohľadávky z penále 
5 629 tis. Sk.

	Pohľadávky :

	V tis. Sk			Pokuty				Penále

rok 2006			2 350 349 			1 498 
rok 2005		      	     31 476		 	     -
rok 2004		       	       6 525 		     	     15 
	rok 2002			            20		      	     -	
	rok 2001				30  			4 101
	rok 2000		              	10			     -	
	rok 1999			      -			        	    15 
rok 1998		                      125		                -
	s p o l u				2 388 535			5 629

Najvyšší objem pohľadávok vznikol v roku 2006 udelením pokút za kartelovú dohodu pri výstavbe diaľníc. Všetky pohľadávky sú v riešení. V niektorých prípadoch bolo zahájené exekučné konanie alebo boli prihlásené do konkurzného konania. Veľa rozhodnutí o pokutách, najmä tie, ktoré ukladali vyššie pokuty, majú súdom povolený odklad vykonateľnosti.  

Rok 2006				Pokuty v tis. Sk		Penále v tis. Sk

- odklad vykonateľnosti			2 347 339			-
- začne výkon rozhodnutia	  3 010		     	16
- bude zrušené rozhodnutie					        1 487 

Rok 2005

- odklad vykonateľnosti	                	     31 000			-
- konkurzné konanie		          	         376			-
- exekučné konanie		          	         100			-

Rok 2004

- odklad vykonateľnosti	       	      	       6 500			-
- exekučné konanie			  	 5		      	15
- konkurzné konanie			            10			- 
- opakovaná výzva na plnenie	           	            10			- 

Pohľadávky z pokút a penále za roky 1998 až 2002 v sume 4 301 tis. Sk sú v konkurznom alebo exekučnom konaní. Suma pohľadávok z penále za rok 2006 je znížená – skreslená o 5 tis. Sk z dôvodu úhrady penále pred nadobudnutím právoplatnosti rozhodnutia.

1.9. Majetkové účasti štátu v obchodných spoločnostiach – nehodnotí sa.

1.10. Príspevkové organizácie v pôsobnosti kapitoly – nehodnotí sa.